Kamu bisa jelasin ke aku soal Kutha Liverpool dalam bahasa jawa?

Liverpool ya iku sawijining kutha lan kawedanan kutha ing Merseyside, Inggris.Liverpool dumunung ing sisih wétané muwara Kali Mersey ing sisih lor-kulon Inggris.

Liverpool diwangun ing ndhuwuré wewengkon gumuk sing orang dhuwur. Gumuk sing dhuwur dhéwé ya iku Gumuk Everton kanthi dhuwur mung 70 meter. Wewengkon kutha Liverpool jumèrèng nganti Bootle lan Crosby ing wewengkon Sefton ing sisih lor, lan menyang wewengkon Huyton lan prescot ing wewengkon Knowsley ing sisih wétan. Parané Liverpool ngadhep Wallasey lan Birkenhead ing sabrang Kali Mersey ing sisih kulon. Punjeré kutha Liverpool dumunung sawatara 8 kilometer saka Teluk Liverpool lan Sagara Irlan.

Liverpool dikelola déning Dewan Kota Liverpool, ya iku salah sawijining 5 Dewan ing Wilayah Pakuthan Merseyside. Liverpool minangka salah sawijining kutha utama lan nduwé padunung akèh dhéwé nomer lima ing nagara Inggris kanthi populasi 441.477 ing taun 2002, lan ing konurbasi Merseyside, populasiné tekan 1.362.026 jiwa.

Warga Liverpool diarani Liverpudlians lan dijuluki "Scousers", sing dijupuk saka 'scouse', ya iku arane sawijining panganan kang dikukus ing kana. Nanging aran Scouse saiki luwih dimaksudaké kanggo aran dhialèké wong-wong Liverpool.

Ing pungkasan abad kaping 19, Liverpool ngaku minangka "Plabuhan Kakaisaran Kapindho Krajan Britaniya" amarga ngontrol jumlah kargo gedhé dhéwé nomer loro sawise London. Liverpool uga minangka pusat indhustri, nanging ing abad kaping 20, Liverpool kelangan indhustri-indhustriné banjur ékonominé ambruk. Saiki uwes ékonominé Liverpool mundhak maneh.Liverpool misuwur minangka pusat budaya, utamané gegayutan karo musik pop; Liverpool dadi papan lairé The Beatles, Cilla Black lan Gerry lan The Pacemakers. Ing taun 2008, Liverpool nyekel gelar "Kutha Krajan Kabudayan Eropa". Tembang sing diadaptasi dening Gerry lan The Pacemakers, minangka tembang misuwur dhéwé ing warga Liverpool, utamane Kopites, yaiku ' You'll Never Walk Alone''' sing dadi tembang'' klub bal-balan Liverpool FC.

Ing sajarah bal-balan, suporter saka kutha iki kapérang dadi rong sisi, abang lan biru, yaiku suporter Liverpool FC (julukan Kopites) lan Everton FC (julukan Evertonians).